Դրուատական խօսքերով Սրբոց Նահատակաց Ամէնօրեայ Վարժարանի Բարեկամներու Յանձնախումբի Ատենապետ՝ Յովհաննէս Մալիքեան մէկ առ մէկ թուարկեց այն բոլոր բարերարները որոնց առատաձեռնութեան շնորհիւ վարժարանը կը գոյատեւէ: Անոնցմէ ոմանք արդէն յաւէտ մեկնած են այս աշխարհէն, սակայն անոնց յաջորդները տակաւին կը շարունակեն իրենց ընտանիքին աւանդը: Այս տարուայ դրամահաւաքի գրքոյկին բարերարներն էին իրենց առատաձեռնութեամբ վարժարանը քաջալերող՝ մայր եւ որդի Տիկին Մարի եւ Պերճ Յարութիւնեանները: